PÁRTI 3
Modi ki éra vida na Paraízu?
Jeová da Adon ku Eva monti kuza sábi. Génesis 1:28
Jeová faze Eva, ki é primeru mudjer, i El da Adon el pa ser se spoza. — Génesis 2:21, 22.
Jeová faze Adon ku Eva perfetu. Ses korpu ku ses mimória ka tinha ninhun defetu.
Es ta viveba na un paraízu ki txomaba jardin di Éden — un lugar rei di bunitu ki tinha un riu, arvis di fruta i un monti animal.
Jeová ta papiaba ku es i el ta inxinaba es. Si es obiba ku el, es ta viveba pa tudu ténpu na Paraízu na Téra.
Deus fla-s pa es ka kumeba fruta di un di kes arvi. Génesis 2:16, 17
Jeová mostra Adon ku Eva un arvi na jardin i el fla-s ma si es kumeba se fruta, es ta moreba.
Un di kes anju rabela kóntra Deus. Es anju mau é Satanás ki tanbê ta txomadu Diabu.
Satanás ka kreba pa Adon ku Eva obiba ku Jeová. Pamô kel-li, el uza un kóbra pa fla Eva ma, si el kumeba fruta di kel arvi, el ka ta moreba, má el ta biraba sima Deus. Kel-li éra un grandi mintira. — Génesis 3:1-5.
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn